બૉલીવુડ અભિનેતા અને 1993ના મુંબઈ બૉમ્બ ધડાકા પ્રકરણમાં આર્મ્સ એક્ટ હેઠળ સુપ્રીમ કોર્ટ દ્વારા પાંચ વરસની સજા પામનાર સંજય દત્તને સજામાંથી માફીની માંગણીની વિરુદ્ધ 25 અપીલો થઈ છે , જ્યારે ટેકામાં માત્ર 2 જ અપીલો કરવામાં આવી છે . સુપ્રીમ કોર્ટે સંજય દત્તને પાંચ વરસની સજા ફરમાવી છે . તેઓ 18 માસ જેલમાં રહી ચુક્યાં છે . તેથી તેમને હજી સાડા ત્રણ વરસ માટે જેલ જવું પડશે . સંજય દત્તને સજાનો ચુકાદો આવતા જ તેમને માફ કરવાની ચર્ચાઓ પણ ચાલુ થઈ ગઈ હતી . અનેક લોકોએ તેમને માફ કરવાની માંગણી કરી , તો કેટલાંક લોકોએ આ માંગણીનો વિરોધ પણ કર્યો . દરમિયાન સંજય દત્તને માફ કરવા માટેની બે અપીલો મહારાષ્ટ્રના રાજ્યપાલ સમક્ષ કરવામાં આવી છે , પરંતુ મોટી બાબત એ છે કે માફ કરવાની વિરુદ્ધ 25 અપીલો થઈ છે . રાજ્યપાલે તમામ અપીલો ગૃહ વિભાગને મોકલી આપી છે . આવો માણીએ સંજય દત્તની કેટલીક તસવીરો .